CELEX: 32016R0441
Language: sl
Date: 2016-03-23 00:00:00
Title: Uredba Komisije (EU) 2016/441 z dne 23. marca 2016 o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe steviol glikozidov (E 960) kot sladila v gorčici (Besedilo velja za EGP)

24.3.2016   
            
            
               SL
            
            
               Uradni list Evropske unije
            
            
               L 78/47
            
         UREDBA KOMISIJE (EU) 2016/441
   z dne 23. marca 2016
   o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe steviol glikozidov (E 960) kot sladila v gorčici
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1333/2008 (1) Evropskega parlamenta in Sveta z dne 16. decembra 2008 o aditivih za živila in zlasti člena 10(3) Uredbe,
   ob upoštevanju naslednjega:
   
               (1)
            
            
               V Prilogi II k Uredbi (ES) št. 1333/2008 so določeni seznam Unije aditivov za živila, odobrenih za uporabo v živilih, in pogoji njihove uporabe.
            
         
               (2)
            
            
               Navedeni seznam se lahko na pobudo Komisije ali na podlagi zahtevka posodobi v skladu s skupnim postopkom iz člena 3(1) Uredbe (ES) št. 1331/2008 Evropskega parlamenta in Sveta (2).
            
         
               (3)
            
            
               Dne 23. januarja 2015 je bil vložen zahtevek za odobritev uporabe steviol glikozidov (E 960) kot sladila v gorčici. Zahtevek je bil pozneje dan na voljo državam članicam v skladu s členom 4 Uredbe (ES) št. 1331/2008.
            
         
               (4)
            
            
               Steviol glikozidi so nekalorične sestavine sladkega okusa, ki se lahko uporabljajo kot nadomestila za saharozo pri proizvodnji gorčice, s čimer se omogoči podaljšanje njenega roka uporabnosti in mikrobiološke stabilnosti (zmanjšanje vsebnosti sladkorja preprečuje proces fermentacije, katerega osnova je sladkor), hkrati pa ohranijo zahtevane organoleptične lastnosti proizvoda. Z odobritvijo uporabe steviol glikozidov v gorčici bo omogočena razširitev izbora teh proizvodov s proizvodi, ki vsebujejo sladilo, drugačno od doslej uporabljenih sladil, in ki imajo nekoliko drugačne aromatične lastnosti.
            
         
               (5)
            
            
               Evropska agencija za varnost hrane (v nadaljnjem besedilu: Agencija) je ocenila varnost steviol glikozidov, pridobljenih iz listov rastline Stevia rebaudiana Bertoni, kot sladila in 14. aprila 2010 (3) izrazila svoje mnenje. Agencija je določila sprejemljiv dnevni vnos (ADI) za steviol glikozide, izražene kot ekvivalente steviola, na 4 mg/kg telesne teže/dan.
            
         
               (6)
            
            
               Z odobritvijo uporabe tega sladila v gorčici v količini 120 mg/kg (kot ekvivalenti steviola) se bo povečal vnos E 960 v okviru naslednjih mejnih vrednosti: med 0 % in 0,133 % sprejemljivega dnevnega vnosa v primeru povprečne ravni uživanja ter med 0 % in 1,143 % sprejemljivega dnevnega vnosa v primeru visoke ravni uživanja. To se šteje za zanemarljivo dodatno izpostavljenost potrošnikov, zato ne predstavlja tveganja za varnost.
            
         
               (7)
            
            
               V skladu s členom 3(2) Uredbe (ES) št. 1331/2008 mora Komisija za posodobitev seznama Unije aditivov za živila iz Priloge II k Uredbi (ES) št. 1333/2008 zaprositi za mnenje Agencije, razen če navedena posodobitev ne bo imela učinka na zdravje ljudi. Odobritev uporabe steviol glikozidov (E 960) kot sladila v gorčici pomeni posodobitev navedenega seznama, ki ne bo imela učinka na zdravje ljudi, zato Agencije ni treba zaprositi za mnenje.
            
         
               (8)
            
            
               Zato je primerno odobriti uporabo steviol glikozidov (E 960) kot sladila, ki se doda gorčici (podkategorija živil 12.4), pri najvišji dovoljeni vsebnosti 120 mg/kg.
            
         
               (9)
            
            
               Prilogo II k Uredbi (ES) št. 1333/2008 bi bilo zato treba ustrezno spremeniti.
            
         
               (10)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Priloga II k Uredbi (ES) št. 1333/2008 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. marca 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 354, 31.12.2008, str. 16.
   
      (2)  Uredba (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (UL L 354, 31.12.2008, str. 1).
   
      (3)  EFSA Journal 2010;8(4): 1537.
   
      PRILOGA
      Del E Priloge II k Uredbi (ES) št. 1333/2008 se spremeni:
      
                  (1)
               
               
                  V podkategoriji živil 12.4 „Gorčica“ se za vnosom E 959 doda naslednji vnos:
                  
                               
                           
                           
                              „E 960
                           
                           
                              steviol glikozidi
                           
                           
                              120
                           
                           
                              (60)“
                           
                           
                               
                           
                        
            
                  (2)
               
               
                  Doda se naslednja opomba:
                  
                              „(60):
                           
                           
                              Izraženo kot ekvivalenti steviola.“